Diari Oficial de la Generalitat Valenciana


Sumari del DOGV 5025, del 10-06-2005 (2005/6596)

Informació pública del programa per al desenvolupament de l'actuació integrada del sector Residencial Golf Xixona.
------------------------------------------------------------------------------------------------------------------

### Dades del document

Número de DOGV
:   5025

Data del DOGV
:   10-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6596


Organisme emissor
:   Construcciones València Constitucion, SL

Tipus de document
:   Anunci

Informació pública del programa per al desenvolupament de l'actuació integrada del sector Residencial Golf Xixona. [2005/F6596]
  
Als efectes previstos en la Llei 6/1994, Reguladora de l'Activitat Urbanística, mitjançant el present anunci es fa saber que:
  
1. La mercantil Construcciones Valencia Constitución, SL, ha formulat el programa d'actuació integrada per al desenvolupament del sector Residencial Golf Xixona del terme municipal de Xixona (Alacant), amb el recolzament de l'Agrupació d'Interés Urbanístic Espartal de Xixona per a obtindre la adjudicació preferent, i que inclou: memòria, document d'homologació, pla parcial, projecte d'urbanització i estudi d'impacte ambiental, segons el que es preveu en l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. En aplicació de l'article 48.1 de la Llei Reguladora de l'Activitat Urbanística, en relació amb els articles 46.3 i 50.B) del mateix text legal, se sotmet a informació pública la referida documentació, junt amb els estatuts i els acords socials de l'agrupació d'interés urbanístic, mitjançant edicte publicat en un diari d'informació general de la Comunitat Valenciana, i, posteriorment o simultàniament, en el Diari Oficial de la Generalitat Valenciana.
  
3. Durant el termini de 20 dies des de la publicació del present anunci en el Diari Oficial de la Generalitat Valenciana, podran formular-se al·legacions, en els termes previstos en la Llei 6/1994, per a la qual cosa podrà consultar-se la documentació protocol·litzada a la notaria de María de los Reyes Sánchez Moreno, amb domicili a Xixona, a la avinguda de la Constitució, número 43, on podran obtindre còpia de l'acta de protocol·lització de l'alternativa tècnica i dels projectes i documents annexos, o sol·licitar l'exhibició d'estos.
  
4. Així mateix, l'esmentada documentació podrà consultar-se als locals de l'Ajuntament de Xixona a l'edifici del carrer d'Alcoi, número 12, durant el mateix termini de 20 dies, en horari d'oficina, on podran presentar-se tant les al·legacions que s'estimen oportunes com les alternatives tècniques que vulguen competir amb l'exposada al públic; així com proposicions juridicoeconòmiques per a executar qualsevol alternativa tècnica, en el termini de cinc dies des del següent dia hàbil a la finalització del previ termini de 20 dies.
  
5. Aquests terminis quedaran prorrogats per 20 dies addicionals si, durant els 10 primers dies d'informació pública, alguna persona es comprometera a presentar una alternativa substancialment distinta a la inicial i prestara caució.
  
6. El present anunci compleix amb la funció de notificació, de conformitat amb el que s'establix en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte dels propietaris de parcel·les afectades que siguen desconeguts i respecte dels propietaris amb domicili desconegut, i que són els següents:
  
Referència cadastral: 63323I350864278791SC
  
Nom: desconegut
  
Avís: el 6 de juny de 2005 es va publicar el present anunci en el Diari Oficial de la Generalitat Valenciana (DOGV núm. 5021); no obstant això, no va eixir publicat en premsa l'anunci amb idèntic contingut, raó per la qual es publica de nou, i s'hauran de computar els terminis establerts en el cos d'este escrit a partir de la nova publicació en el DOGV.